ΓΡΑΠΤΗ ΕΡΩΤΗΣΗ E-0104/03

υποβολή: Luciano Caveri (ELDR) προς την Επιτροπή

(28 Ιανουαρίου 2003)

Θέμα: Τροποποιημένοι κινητήρες στα φορτηγά

Από τις κοινοτικές αρχές έχει δοθεί ιδιαίτερη προσοχή στον καθορισμό κανόνων για την κατασκευή διαρκώς ολιγότερο ρυπογόνων κινητήρων για φορτηγά με τη σειρά ολοένα βελτιούμενων κινητήρων στην κλίμακα η οποία είναι γνωστή ως Euro 0, 1, 2, 3 και, συντόμως, 4. Υπάρχουν μελέτες επί τη βάσει πραγματικών συνθηκών και όχι μόνο συνθηκών εργαστηρίου που επιβεβαιώνουν τα χαμηλότερα ποσοστά ρύπανσης των κινητήρων νέας γενεάς· Υπάρχει κίνδυνος οι εν λόγω κινητήρες ναποστούν τροποποιήσεις από τους οδηγούς φορτηγών, ώστε να βελτιωθεί η απόδοσή τους εις βάρος του περιβάλλοντος·

Απάντηση του κ. Liikanen εξ ονόματος της Επιτροπής

(5 Μαρτίου 2003)

Με τη χρήση ηλεκτρονικών μέσων ελέγχου του κινητήραπάρχουν δυνατότητες παρέμβασης στις οδικές επιδόσεις ενός κινητήρα, συνήθως για την επίτευξη μείωσης της κατανάλωσης καυσίμου αλλά έναντι του τιμήματοςψηλότερων εκπομπών ρυπαντικών ουσιών, συγκεκριμένα οξειδίων του αζώτου (NOX). Οι παρεμβάσεις επιτρέπουν στον κινητήρα να πληροί όλες τις περί εκπομπών προδιαγραφές σε συνθήκες δοκιμής αλλά στη συνέχεια να συμπεριφέρεται διαφορετικά στο δρόμο.

Το 2000, η Επιτροπή ενημερώθηκε ότι ορισμένοι κινητήρες βαρέως τύπου με έγκριση τύπου Euro IIIφίσταντο παρεμβάσεις παρά το ότι η Οδηγία του Κοινοβουλίου και του Συμβουλίου 1999/96/ΕΚ(1) (που τροποποιεί την Οδηγία του Συμβουλίου 88/77/EEK(2)) περιέχει απαιτήσεις προστασίας έναντι της χρήσης των καλούμενων συστημάτων αναστολής. Ως εκ τούτου, θα πρέπει να ληφθούν μέτρα για την εισαγωγή της Οδηγίας της Επιτροπής 2001/27/ΕΚ(3) για την ενίσχυση των απαιτήσεων κατά της χρήσης διατάξεων απενεργοποίησης. Αυτές οι νέες απαιτήσεις απαιτούν από τους κατασκευαστές ν' αποκαλύπτουν, κατά τη στιγμή τηςποβολής της αίτησης έγκρισης τύπου προς την αρμόδια αρχή και τις τεχνικέςπηρεσίες, όλες τις ηλεκτρονικές τους στρατηγικές και να αιτιολογούν γιατί ορισμένες ρυθμίσεις δύνανται να χρησιμοποιούνται (για έγκυρους λόγους όπως η προστασία του κινητήρα και η εκκίνηση με ψυχρό κινητήρα) αλλάπό αυστηρά προσδιορισμένες συνθήκες λειτουργίας (υψόμετρο, εξωτερική θερμοκρασία, θερμοκρασία ελαίου κινητήρα). Η, για εμπορικούς λόγους, εμπιστευτικότητα των πληροφοριών αυτών οφείλει να γίνει σεβαστή από την αρμόδια για την έγκριση τύπου αρχή και τις τεχνικέςπηρεσίες.

Η Επιτροπή εργάζεται μέσω του Φόρουμ των Ηνωμένων Εθνών στη Γενεύη (UN-ECE) για την ανάπτυξη ενός Γενικού Τεχνικού Κανονισμού που θα αναλύει τα μέτρα προστασίας κατά της χρήσης συστημάτων αναστολής σε καινουργή οχήματα βαρέως τύπου.

Η Επιτροπή καταρτίζει προτάσεις για τη συμπλήρωση των προδιαγραφών εκπομπών Euro IV με νέες τεχνικές δοκιμές (όπως απαιτείται από την Οδηγία 1999/96/ΕΚ) και ερευνητικά προγράμματα της Κοινότητας μελετούν τις διαφορές μεταξύ των πραγματικών κατά τη χρήση ισχυόντων επιπέδων εκπομπών και των ορίων της έγκρισης τύπου. Ως μέρος της συμπλήρωσης των προδιαγραφών εκπομπών Euro IV, αξιολογείται μια δοκιμασία για κατά τη χρήση συμμόρφωση ενός ελέγχου εκπομπών βαρέων οχημάτων και είναι πολύ πιθανό να αναπτυχθεί μια μέθοδος που θα επιτρέπει στις αρχές την τοποθέτηση στα

βαρέα οχήματα συσκευής καταγραφής στοιχείων για τη μέτρηση των εκπομπών ενώ το όχημα χρησιμοποιείται στο δρόμο. Όταν χρησιμοποιείται σε συνδυασμό με μια δοκιμασία έγκρισης τύπου, αυτή η πρόσθετη στο δρόμο δοκιμασία θα παρέχει έναν ισχυρό έλεγχο των εκπομπών κάτω από όλες τις δυνατές συνθήκες λειτουργίας.

Εντούτοις, οι επιχειρηματίες και οι οδηγοί των οχημάτων βαρέως τύπου ενδέχεται ακόμη να συνεχίσουν να παρεμβαίνουν στους κινητήρες τους ή στα συστήματα ελέγχου εκπομπών για να πετύχουν βελτιωμένες επιδόσεις και δύνανται εύκολα να προμηθευτούν, μέσω περιοδικών ή του διαδικτύου, πλακέτες επιδόσεων ή να κατεβάσουν νέες ρυθμίσεις κινητήρων που προσφέρουν χαμηλότερη κατανάλωση καυσίμου ή μεγαλύτερη ισχύ. Μια προσεχής τροποποίηση της Οδηγίας 88/77/ΕΟΚ θα παράσχει βελτιώσεις έναντι των παρεμβάσεων, ειδικά στα συστήματα διαχείρισης κινητήρα.

Τέλος, τα βαρέως τύπου εμπορικά οχήματα και λεωφορεία καλύπτονται από ετήσιο έλεγχο οδικής καταλληλότητας και τυχαία διενεργούμενους παρόδιους ελέγχους (Οδηγία του Συμβουλίου 96/96/EC(4) και Οδηγία του Κοινοβουλίου και του Συμβουλίου 2000/30/ΕΚ(5)). Αμφότερες οι Οδηγίες απαιτούν προοδευτικάψηλότερες προδιαγραφές εκπομπών ρύπων στο πλαίσιο της οδικής καταλληλότητας για οχήματα που έχουν λάβει έγκριση τύπουψηλότερων προδιαγραφών. Πράγματι, και οι δύο Οδηγίες βρίσκονται τη στιγμή αυτή σε φάση τεχνικής προσαρμογής ώστε να ενσωματωθούν σ' αυτές αυστηρότερες προδιαγραφές οδικής καταλληλότητας, ειδικά για τα οχήματα ντίζελ Euro IV.

(1) Οδηγία 1999/96/ΕΚ του Κοινοβουλίου και του Συμβουλίου της 13ης Δεκεμβρίου 1999 για την προσέγγιση των νομοθεσιών των κρατών μελών σχετικά με μέτρα που θα πρέπει να λαμβάνονται κατά των εκπομπών αερίων και σωματιδιακών ρυπαντικών ουσιών από κινητήρες ανάφλεξης με συμπίεση που χρησιμοποιούνται σε οχήματα και την εκπομπή αερίων ρυπαντικών ουσιών από κινητήρες επιβαλλόμενης ανάφλεξης που χρησιμοποιούν φυσικό αέριο ήγραέριο για χρήση σε οχήματα και τροποποιεί την Οδηγία του Συμβουλίου 88/77/EEC, ΕΕ L 44 της 16.2.2000.

(2) Οδηγία του Συμβουλίου 88/77/ΕΕΚ της 3ης Δεκεμβρίου 1987 περί προσέγγισης των νομοθεσιών των κρατών μελών ως προς τα μέτρα που θα πρέπει να ληφθούν κατά της εκπομπής αερίων ρυπαντικών ουσιών από κινητήρες ντίζελ οχημάτων, ΕΕ L 36 της 9.2.1988.

(3) Οδηγία της Επιτροπής 2001/27/ΕΚ της 10ης Απριλίου 2001 που προσαρμόζει στην τεχνική πρόοδο την Οδηγία του Συμβουλίου 88/77/ΕΟΚ περί προσέγγισης των νομοθεσιών των κρατών μελών σχετικά με μέτρα που θα πρέπει να λαμβάνονται κατά των εκπομπών αερίων και σωματιδιακών ρυπαντικών ουσιών από κινητήρες ανάφλεξης με συμπίεση που χρησιμοποιούνται σε οχήματα και την εκπομπή αερίων ρυπαντικών ουσιών από κινητήρες επιβαλλόμενης ανάφλεξης που χρησιμοποιούν φυσικό αέριο που χρησιμοποιούνται σε οχήματα, ΕΕ L 107 της 18.4.2001.

(4) Η Οδηγία του Συμβουλίου 96/96/ΕΚ της 20ης Δεκεμβρίου 1996 περί προσέγγισης των νομοθεσιών των κρατών μελών σχετικά με τους ελέγχους οδικής καταλληλότητας των αυτοκινήτων και των ρυμουλκουμένων οχημάτων τους, ΕΕ L 46 της 17.2.1997.

(5) Οδηγία 2000/30/ΕΚ του Κοινοβουλίου και του Συμβουλίου της 6ης Ιουνίου 2000 περί των παροδίων τεχνικών ελέγχων καταλληλότητας των εμπορικών οχημάτων που κυκλοφορούν στην Κοινότητα, ΕΕ L 203 της 10.8.2000.